Frano Meneghello Dinčić

**Frano Meneghello Dinčić** (Kotor, 28. veljače 1900. – Beograd, 17. siječanj 1986.), je hrvatski, srpski, crnogorski i jugoslavenski medaljer i kipar iz Dalmacije. Rodio se u pomorskoj obitelji, podrijetlom s Korčule. Živio je u Splitu gdje završava Školu primijenjenih umjetnosti a kasnije i akademiju u Pragu, u klasi profesora Otakara Španiela. Dodatno je oplemenio svoje vještine u Parizu i Münchenu. Prije odlaska za Beograd – 1928. g. – radio je od 1922. do 1924. kao predavač u Splitu. Bio je član Društva likovnih umjetnika Srbije. Meneghellovo umjetničko stvaralaštvo ostvario se u reljefnomu modelarenju, uključivo i plastičnoj portretistici, što je osiguralo kakvoću njegovim portretnim medaljama, spomenicama (spomen-medaljama), plaketama i spomenicima. Istraživanja Vladete Vojinovića pokazala su da je Orden narodnog heroja (tip 2.), izrađivan u zagrebačkomu IKOM-u, oblikovao upravo Frano Meneghello Dinčić.

## Poprsje
* Nikola Tesla, na Karlovom sveučilištu u Pragu – 1933.
* Kralj Petar II, u svečanoj sali "Vremena" - 1939.

## Poznatije medalje
* »Autoportret« – 1949.
* »Tito« – 1961.

## Novac
* Kovani novac, apoeni od 25, 50 para i 1 dinara, kao i apoeni od 10, 20 и 50 dinara s likom Petra II. Karađorđevića (1938)
* kovani novac apoeni od 10, 20 i 50 dinara (1955)

## Spomenici
*Spomenik poginulim ratnicima u Balkanskim i u Prvomu svjetskomu ratu, sa lovorovim vijencima na postolju, u kojima su ispisana mjesta borbi i tri brončana srpska ratnika u borbi, na vrhu. Otkriven je 1929. u Zaječaru.
*Spomenik Šapčanima poginulim u Prvomu svjetskomu ratu, na postolju u vidu osmokrake prizme od bijelog mermera sa Venčaca, sa figurama muškarca i žene, četiri bareljefa na postolju i  brončanom skulpturom srpskog vojnika-pobjednika na vrhu. Otkriven je 1934. ispred Saborne crkve u Šapcu.
*Spomenik Jagodincima palim u Balkanskim i u Prvom svjetskom ratu, na postoju od bijelog mramora, s figurom roba svezanog lancima - simbol petostoljetnog ropstva pod Turcima i figurom majke - robinja sa djetetom u lijevoj i mačem u desnoj ruci -  simbolični zavjet majke da će se, kad odraste, sin latiti mača i osloboditi ropstva. S prednje strane, pri dnu postolja, utisnut je brončani bareljef Karađorđevog ustanka (1804), a na poleđini je brončani reljef Kočine krajine (1788), dok je na vrhu brončana figura srpskoga vojnika sa puškom u desnoj ruci. Spomenik je otkriven 1930. u Jagodini.
*Spomenik Topličanima palim u ratovima od 1912-1918 i žrtvama Topličkog ustanka (1917). Na postamenu se nalazе srpski vojnci u jurišu, a na bareljefima niže su likovi kralja Petra I i njegovog sina Aleksandra i drugih vođa, kao i zloćini bugarskih vojnika, koju su Bugari tokom Drugog svetskog rata uklonili. Spomenik je otkriven 1934. u Prokuplju.

## Značajniji reljefi
* »Na zgarištu«
* »Pogreb«
* »Mira« – 1946.

## Izložbe
*Sa skupinom *Medulić*, Prag, Split, 1922.
*II. jesenja izložba beogradskih umetnika, Beograd, Umetnički paviljon, studenoga 1929.
*S Arpadom Balažom (Balázs Árpád) — Novi Sad, Radnički dom, 12. – 19. travnja 1931.
*V. prolećna izložba jugoslovenskih umetnika, Beograd, Umetnički paviljon, svibnja 1933.
*Izložba "Pola vijeka hrvatske umjetnosti : 1888-1938", *[[Hrvatski dom likovnih umjetnika|Dom likovnih umjetnosti kralja Petra I. Velikog Oslobodioca]]*, Zagreb, 18. prosinca 1938. – 31. siječnja 1939.
*Razstava sodobnega jugoslovanskega kiparstva Zveze upodabljajočih umetnikov FLR Jugoslavije, Moderna galerija, Ljubljana, 4. ožujka 1951. – 15. travnja 1951.
*Razstava Zveze likovnih umetnikov Jugoslavije, Moderna galerija, Ljubljana, 15. veljače 1956. – 29. veljače 1956. 
*Razstava Društva likovnih umetnikov Srbije, Moderna galerija, Ljubljana, 20. studenoga 1958 – 10. prosinca 1958.
*Izložba — *Frano Meneghello Dinčić*, Galerija umjetnina, Split, 18. – 30. rujna 1984.

## Galerija

File:Zaječar_(5640264723).jpg|Detalj sa spomenika u Zaječaru
Spomenik na Skveru Jagodina.JPG|Spomenik poginulim Jagodincima (1930)
Spomenik u porti crkve.jpg|Spomenik poginulim Šapčanima (1934)
Toplički ustanak spomenik.jpg|Spomenik palim Topličanima u Prokuplju (1934)
Jugoslawien1Dinar1938.jpg|Dinar (1938)


## Literatura
*Zlamalik, Vinko. *<u>Dinčić-Menegelo, Frano,</u>* **u:** Domljan, Žarko (gl. ur.) *Likovna enciklopedija Jugoslavije*, 1. sv. (A–J), Jugoslavenski leksikografski zavod »Miroslav Krleža«, 1984., str. 310-311., 
*Vojinović, Vladeta. *<u>Frano Menegelo Dinčić</u>*, Društvo istoričara umetnosti Srbije, Beograd, 1988., (ukup. 158 str.)
*Todorović, Nada. *In memoriam : kipar i medaljer Frano Meneghello Dinčić* // Numizmatičke vijesti, Zagreb, 1986., br. 40, str. 126-127.
*Todorović, Nada. *Medaljerski rad Frana Menegela Dinčića* // Numizmatičke vijesti, Zagreb, 1964., br. 21., str. 30-37.
***R.** (novinar) *Fran Menegelo Dinčić* // Leskovački glasnik, Leskovac, 1932., god. XII, br. 13, str. 2-3.
*Zlamalik, Vinko. *I. memorijal Ive Kerdića <small>(katalog)</small>*, Galerija likovnih umjetnosti, Osijek — Strossmayerova galerija starih majstora, Zagreb, 1980., str. 95-98.
*Gamulin, Grgo. *Hrvatsko slikarstvo XX. stoljeća*, svezak 1., svesci 3-4 (unutar sveska 1.) *iz Povijesti umjetnosti u Hrvatskoj*, "Naprijed", Zagreb, 1988., str. 305.

## Izvori